Az aknakereső (Minesweeper) számítógépes játék, melynek célja a mezőn lévő összes akna megtalálása, illetve azok elkerülése. Az aknakereső alapvetően logikai játék, de bármely játékmenetben előfordulhat olyan szituáció is, amelyben a helyes megoldás a szerencsén múlik. Egyszemélyes játék, de létezik kétszemélyes változata is, annak szabályai és stratégiái néhány ponton eltérnek az egyszemélyes verzióétól.

Egy mezőt feltárni kattintással lehet. Ha egy mező feltárult, és mellette akna található, akkor annak darabszámát egy számmal fogja jelezni (egy mező mellett értelemszerűen maximum 8 akna lehet). Ha a játékos aknamentes környezetű mezőre kattint, akkor az adott mezőhöz oldal- és sarokhatárosan csatlakozó (aknamentes) mezők mindegyike feltárul, valamint az így feltáruló aknamentes "szigettel" szomszédos mezők is feltárulnak.

Az első kattintáskor (a játék indításakor) minden esetben aknamentes mezőt tárunk fel, a következő lépéstől kezdve azonban a feltáruló számok ismeretében, logikai úton, illetve időnként szerencsével tudunk továbbhaladni. A program folyamatosan jelzi a még megjelöletlen aknák számát, illetve az eltelt időt. A játék célja: teljesíteni a táblát a lehető legrövidebb idő alatt. Ha aknára kattintunk, az adott mező "felrobban", tehát a játék véget ér, s az adott menetet elvesztettük. Győzelemmel kizárólag abban az esetben fejeződik be a játék, ha felfedtünk minden olyan mezőt, amely alatt nincs akna. A győzelem elérése nem függ attól, hogy hány aknát jelöltünk meg zászlóval vagy kérdőjellel, illetve hogy használtuk-e egyáltalán ezeket a segítségeket.

forrás: https://hu.wikipedia.org/wiki/Aknakeres%C5%91\_(vide%C3%B3j%C3%A1t%C3%A9k)

képforrások: <https://www.google.com/url?sa=i&url=https%3A%2F%2Flvngd.com%2Fblog%2Fgenerating-minesweeper-boards-python%2F&psig=AOvVaw0L0eeVu76QFx_Nwz3NXZPE&ust=1646304960847000&source=images&cd=vfe&ved=0CAgQjRxqFwoTCNDK64Sip_YCFQAAAAAdAAAAABAM>

https://www.google.com/url?sa=i&url=https%3A%2F%2Fwww.pngegg.com%2Fen%2Fsearch%3Fq%3Dminesweeper&psig=AOvVaw01nvMHVZHzdrmurijl-zad&ust=1646302409065000&source=images&cd=vfe&ved=0CAgQjRxqFwoTCIC7wYykp\_YCFQAAAAAdAAAAABAE